CFDISK(8)

НАЗИВ
cfdisk - приказује или управља партиционом табелом диска

УВОД

cfdisk [опције] [уређај]

ОПИС

cfdisk је на кјурзису заснован програм за партиционисање било ког блок уређаја. Основни уређај је /dev/sda.

Знајте да cfdisk обезбеђује основну функционалност партиционисања са кориснику настројеним сучељем. Ако су вам потребне напредније функције, користите fdisk(8).

Све измене натписа диска ће остати само у меморији, а диск ће остати неизмењен све док не одлучите да запишете ваше измене. Будите пажљиви приликом коришћења наредбе писања.

Још од издања 2.25 cfdisk подржава ГЗП (DOS), ГПТ, SUN и SGI натписе диска, али више не обезбеђује ниједну функционалност за CHS (цилиндар-глава-сектор) адресирање. CHS никада није било важно за Линукс, и овај концепт аддресирања нема смисла за нове уређаје.

Од издања 2.25 cfdisk такође више не обезбеђује наредбу „print“. Ову функционалност обезбеђују алатке partx(8) и lsblk(8) на врло пригодан и богат начин.

Ако желите да уклоните стару партициону табелу са уређаја, користите wipefs(8).

ОПЦИЈЕ

-h, --help
    Приказује текст помоћи и излази.

-V, --version
    Исписује издање и излази.

-L, --color[=када]
    Боји излаз. Опционални аргумент када може бити auto, never или always. Ако је аргумент када изостављен, подразумева се auto. Боје се могу искључити, за текућу уграђену основност видите излаз --help. Видите такође одељак БОЈЕ.

--lock[=режим]
    Користи искључиво БСД закључавање за уређај или датотеку над којом ради. Опционални аргумент режим може бити yes (да), no (не) (или 1 и 0) или nonblock (без_блока). Ако је аргумент режим изостављен, подразумева се "yes" (да). Ова опција преписује променљиву окружења $LOCK_BLOCK_DEVICE. Основно је да се уопште не користи никакво закључавање, али се препоручује зарад избегавања сукоба са systemd-udevd(8) или другим алатима.

-r, --read-only
    Присилно отвара у режиму само за читање.

-z, --zero
    Покреће се са нулираном партиционом табелом у меморији. Ова опција не нулира партициону табелу на диску; уместо тога, једноставно покреће програм без читања постојеће партиционе табеле. Ова опција вам омогућава да направите нову партициону табелу из основа или из sfdisk(8)-сагласне скрипте.

НАРЕДБЕ

Наредбе за cfdisk се могу унети притиском одговарајућег тастера (притискање тастера Унеси након наредбе није неопходно). У наставку је списак доступних наредби:

b
    Окида заставицу подизања текуће партиције. Ово вам омогућава да изаберете која примарна партиција је подизна на уређају. Ова наредба може бити недоступна за све врсте натписа партиције.

d
    Брише текућу партицију. Ово ће претворити текућу партицију у слободан простор и стопити је са било којим слободним простором који је у непосредном додиру са текућом партицијом. Партиција која је већ означена као слободан простор или као неискоришћена не може се обрисати.

h
    Приказује екран помоћи.

n
    Ствара нову партицију из слободног простора. cfdisk вас затим пита за величину партиције коју желите да направите. Основна величина је једнака читавом слободном простору доступном на текућем положају.

    За величином може да следи суфикс множитеља: KiB (=1024), MiB (=1024*1024), и тако редом за GiB, TiB, PiB, EiB, ZiB и YiB („iB“ није обавезно, нпр., „K“ има исто значење као „KiB“).

q
    Излази из програма. Ово ће затворити програм без писања било каквих података на диск.

r
    Увећава или умањује текућу партицију. cfdisk вам затим тражи нову величину партиције. Подразумевана величина је тренутна величина. Партицији која је означена као слободан простор или као неискоришћена не може се променити величина.

    Знајте да смањење величине партиције може уништити податке на њој.

s
    Ређа партиције растућим редом према почетном сектору. Приликом брисања или додавања партиција, највероватније да нумерисање партиција неће више одговарати њиховом поретку на диску. Ова наредба враћа то поклапање.

t
    Мења врсту партиције. По основи, нове партиције се праве као Линукс партиције.

u
    Исписује текућу у-меморији партициону табелу у датотеку скрипте сагласну са sfdisk(8).

    Датотеке скрипте су сагласне између cfdisk, fdisk(8) sfdisk(8) и других „libfdisk“ програма. За више о овоме видите sfdisk(8).

    Могуће је такође учитати „sfdisk“-скрипту у cfdisk ако не постоји партициона табела на уређају или када покренете cfdisk са --zero опцијом линије наредби.

W
    Записује партициону табелу на диск (морате унети велико слово W). Како ово може уништити податке на диску, морате или да потврдите или да откажете писање тако што ћете уписати „yes“ (да) или „no“ (не). Ако упишете „yes“ (да), cfdisk ће записати партициону табелу на диск и затим ће рећи кернелу да поново прочита партициону табелу са диска.

    Поновно читање партиционе табеле не ради баш увек. У том случају треба да обавестите кернел о свим новим партицијама користећи partprobe(8) или partx(8), или да поново подигнете систем.

x
    Окида додатне информације о партицији.

Стрелица на горе, Стрелица на доле
    Помера курзор на претходну или следећу партицију. Ако има више партиција него што се може приказати на екрану, можете да прикажете следећи (претходни) скуп партиција померајући на доле (горе) на последњој (првој) партицији приказаној на екрану.

Стрелица лево, Стрелица десно
    Бира претходну или следећу ставку изборника. Притисак на Унеси извршиће тренутно изабрану ставку.

Све наредбе се могу уписати било великим било малим словима (осим за W – писање). Када сте у подизборнику или на упиту, можете притиснути тастер Esc да се вратите на главни изборник.

БОЈЕ

Обојавање излаза је примењено „terminal-colors.d(5)“ функционалношћу. Изричито обојавање се може искључити празном датотеком

    /etc/terminal-colors.d/cfdisk.disable

за наредбу cfdisk или за све алате са

    /etc/terminal-colors.d/disable

Корисничке специфичне $XDG_CONFIG_HOME/terminal-colors.d или $HOME/.config/terminal-colors.d преписују општа подешавања.

Знајте да се обојавање излаза може укључити по основи, и у том случају terminal-colors.d директоријуми не треба још да постоје.

cfdisk не подржава прилагођавање боје помоћу датотеке шеме боја.

ОКРУЖЕЊЕ

CFDISK_DEBUG=all
    укључује излаз „cfdisk“ прочишћавања.

LIBFDISK_DEBUG=all
    укључује излаз „libfdisk“ прочишћавања.

LIBBLKID_DEBUG=all
    укључује излаз „libblkid“ прочишћавања.

LIBSMARTCOLS_DEBUG=all
    укључује излаз „libsmartcols“ прочишћавања.

LIBSMARTCOLS_DEBUG_PADDING=on
    користи видљиве знаке попуњавања. Захтева укључено LIBSMARTCOLS_DEBUG.

LOCK_BLOCK_DEVICE=<режим>
    користи изричито БСД закључавање. Режим је 1 или 0. Видите --lock за више о томе.

АУТОРИ

Текућа примена cfdisk-а је заснована на изворном cfdisk-у од

ПОГЛЕДАЈТЕ ТАКОЂЕ

fdisk(8), parted(8), partprobe(8), partx(8), sfdisk(8)

ПРИЈАВЉИВАЊЕ ГРЕШАКА

За пријављивање грешака, користите пратиоца грешака на

ДОСТУПНОСТ

Наредба cfdisk је део пакета „util-linux“ који се може преузети са